என் இனிய‌ தோழ‌மைக்கு, - நண்பர்கள் கவிதை

நட்பிற்கு இலக்கணம் புகுத்தினாய் 
 உன் அன்பிற்கு அடிமையாக்கினாய்.! 
  எந்நிலை புரிய வைத்தாய் 
 எவரிடமும் பழக வைத்தாய்.! 
 இருண்ட அகத்தில் ஒளியிட்டாய் 
 இன்னலின் வேரை காண்பித்தாய்.! 
 அன்பினை காட்டி அரசாண்டாய் 
 அச்சமின்றி வாழ வழிகாட்டினாய்.! 
 உணர்வுகளுக்கும் மதிப்பு அளித்தாய் 
 என்னையும் மகிழ வைத்தாய்.! 
 ஆன்மீகத்தை பேச வைத்தாய் 
 ஆண்டவனிடம் கொண்டு சேர்த்தாய்.! 
 துயரம்தனை மறக்க வைத்தாய் 
 மகிழ்ச்சியை என்னில் விதைத்தாய்.! 
 கண்ணீரினை கண்ட பின்னும் 
 கண்களாலே கரை ஏற்றினாய்.! 
 காயங்களில் சூழ்ந்த என்மனம் 
 கற்பகவிருட்சத்தை கண்டது உன்னில்.! 
 தண்ணீரின்றி வாடிய மீனாய் 
 துடித்த என்னை உன்பாசமென்ற‌ 
 துடிப்புக்கொண்டு பக்குவமாய் 
 பேசிப்பழகி கரையேற்றினாய்.! 
 எண்ணத்தில் வலிமை சேர்த்தாய் 
 என் மனதை ஆர்ப்பரித்தாய்.! 
 இன்பத்தின் முழுமையை உணர்கிறேன் 
 உமது அருகினில் இருந்திடும் நேரம்.! 
 கபடமற்ற உள்ளத்தை கண்டேன் 
 கஷ்டங்களை நான் மறந்தேன்.! 
 முப்பிறவியில் செய்ததன் தவமோ 
 இப்பிறவியில் உன்னை கண்டேன்.! 
 எப்பிறவியிலும் உன் துணை பெற‌ 
 நான் என்னதவம் செய்வேனோ?